daktyliotek
Store norske leksikon,Kunst og estetikk,Metall- og smykkekunst
Daktyliotek er det antikke navnet på en samling av graverte edelstener (gemmer), gjerne innfattet i fingerringer.
I Roma ble flere daktylioteker anlagt av forskjellige stormenn i senrepublikansk tid. Et daktyliotek hørte gjerne med til fyrstenes kunstsamlinger, også templene hadde daktylioteker, som var skjenket som gave til gudene. Av moderne daktylioteker er den største mediceernes i Firenze. Det finnes betydelige samlinger også i Napoli, Roma, Paris og London. Les mer i Store norske leksikon edelstener Romerrikets historie